Projekts

LATVIJAS REPUBLIKAS MINISTRU KABINETS

2013.gada\_\_\_\_\_\_\_\_ Noteikumi Nr.\_\_\_\_\_

Rīgā prot. Nr.\_\_\_\_\_\_.§)

**Noteikumi par papildu atlīdzības noteikšanu amatpersonām (darbiniekiem), kuras ir iesaistītas Latvijas prezidentūras Eiropas Savienības Padomē 2015.gadā sagatavošanā un norisē**

Izdoti saskaņā ar Valsts un pašvaldību institūciju
amatpersonu un darbinieku atlīdzības likuma

pārejas noteikumu 8.14 punktu

1.Noteikumi nosaka Latvijas prezidentūras Eiropas Savienības Padomē 2015.gadā (turpmāk – Prezidentūra) sagatavošanā un norisē iesaistīto amatpersonu (darbinieku) (turpmāk – amatpersonas (darbinieki)) piemaksu un prēmiju apmēru, piešķiršanas kritērijus, piešķiršanas un izmaksas kārtību, kā arī darba intensitātei atbilstošu papildatvaļinājuma ilgumu.

2. Šo noteikumu izpratnē darba grupa ir visi darba formāti, kurus vada vai kuriem saturisku ieguldījumu dod prezidentūra, lai sasniegtu izvirzītās prioritātes un īstenotu prezidentūras pienākumus.

3. No 2014.gada 1.jūlija līdz 2014.gada 31.decembrim amatpersonai (darbiniekam), kuru valsts institūcija ir nominējusi Prezidentūras sekretariātam dalībai darba grupā, ņemot vērā amata pienākumus (darba grupas vadītājs, darba grupas vadītāja vietnieks, eksperts nozares jautājumos), kā arī amatpersonai (darbiniekam), kura veic Eiropas Savienības jautājumu koordinatora vai nozares speciālista komunikācijas jautājumos pienākumus saistībā ar sagatavošanos Prezidentūrai, var noteikt ikmēneša piemaksu par papildu pienākumu veikšanu saskaņā ar šo noteikumu pielikuma 1.tabulu.

4. No 2015.gada 1.janvāra līdz 2015.gada 30.jūnijam amatpersonai (darbiniekam), kura iecelta par darba grupas vadītāju, darba grupas vadītāja vietnieku vai ekspertu nozares jautājumos, var noteikt ikmēneša piemaksu par papildu pienākumu veikšanu saskaņā ar šo noteikumu pielikuma 2.tabulu, ņemot vērā šādus kritērijus:

4.1. darba intensitātes pakāpe;

4.2. veicamie amata pienākumi (darba grupas vadītājs, darba grupas vadītāja vietnieks, eksperts nozares jautājumos).

5. No 2015.gada 1.janvāra līdz 2015.gada 30.jūnijam amatpersonai (darbiniekam), kura veic Eiropas Savienības jautājumu koordinatora vai nozares speciālista komunikācijas jautājumos pienākumus saistībā ar Prezidentūras norisi, var noteikt ikmēneša piemaksu par papildu pienākumu veikšanu saskaņā ar šo noteikumu pielikuma 2.tabulu.

6. Darba intensitātes pakāpi iedala:

6.1. augsta darba intensitāte, kuru raksturo šādi rādītāji:

6.1.1. darba grupas sanāksmes notiek vairāk nekā 24 dienas Prezidentūras laikā un tajās tiek skatīts vismaz viens tiesību akta vai budžeta aktu projekts vai kopējās ārpolitikas un drošības politikas ietvaros – lēmuma projekts, vai strski politikas attīstības dokumenti;

6.1.2. darba grupas sanāksmes notiek no 6 līdz 24 dienām prezidentūras laikā un tajās tiek skatīti vismaz divi tiesību aktu vai budžeta aktu projekti vai kopējās ārpolitikas un drošības politikas ietvaros – lēmumu projekti vai stratēģiski politikas attīstības dokumenti;

6.2. vidēja darba intensitāte, kuru raksturo šādi rādītāji:

6.2.1. darba grupas sanāksmes notiek no 6 līdz 24 dienām Prezidentūras laikā un tajās netiek skatīts neviens vai tiek skatīts viens tiesību akta vai budžeta aktu projekts vai kopējās ārpolitikas un drošības politikas ietvaros – lēmuma projekts vai stratēģiski politikas attīstības dokumenti;

6.2.2. darba grupas sanāksmes notiek līdz piecām dienām Prezidentūras laikā) un tajās tiek skatīti vismaz divi tiesību akta vai budžeta aktu projekti vai kopējās ārpolitikas un drošības politikas ietvaros – lēmuma projekti vai stratēģiski politikas attīstības dokumenti;

6.3. pamatintensitāte - darba grupas sanāksmes notiek līdz piecām dienām Prezidentūras laikā un tajās netiek skatīts neviens vai tiek skatīts viens tiesību akta vai budžeta aktu projekts vai kopējās ārpolitikas un drošības politikas ietvaros – lēmuma projekts vai stratēģiski politikas attīstības dokumenti.

7. Ja darba grupas sanāksmes notiek ne vairāk kā vienu reizi Prezidentūras laikā, amatpersonai (darbiniekam), piemaksu izmaksā vienu reizi par konkrēto mēnesi, kurā notika darba grupas sanāksme, atbilstoši darba intensitātes pakāpei – pamatintensitāte.

8. No 2015.gada 1.janvāra līdz 2015.gada 30.jūnijam amatpersonai (darbiniekam), nosakot piemaksu par papildu pienākumu veikšanu, piemēro šādu kārtību:

8.1. sākotnēji piemaksas apmēru nosaka atbilstoši darba intensitātes pakāpei – pamatintensitāte;

8.2. piemaksas apmēru pārskata mēneša laikā pēc 2015.gada 30.jūnija, pamatojoties uz amatpersonas (darbinieka) sniegto atskaiti (iestādes vadītāja noteiktā kārtībā) par paveikto Prezidentūras laikā (katras darba grupas sanāksmju skaits un tajās skatīto tiesību aktu projektu skaits) un, ja iepriekšējo sešu mēnešu periodā darba intensitātes pakāpe ir bijusi vidēja vai augsta, amatpersonai (darbiniekam) izmaksā vienreizēju maksājumu, ko aprēķina kā piemaksas starpību atbilstoši reālai intensitātei;

8.3. ja amatpersona (darbinieks) ir nodarbināta attiecīgajā institūcijā uz Prezidentūras laiku un amata (dienesta, darba) attiecības izbeidzas 2015.gada 30.jūnijā, piemaksas apmēru pārskata uz 2015.gada 30.jūniju, pamatojoties uz amatpersonas (darbinieka) sniegto atskaiti (iestādes vadītāja noteiktā kārtībā) par paveikto Prezidentūras laikā (katras darba grupas sanāksmju skaits un tajās skatīto tiesību aktu projektu skaits) un, ja iepriekšējo sešu mēnešu periodā darba intensitātes pakāpe ir bijusi vidēja vai augsta, amatpersonai (darbiniekam) izmaksā vienreizēju maksājumu, ko aprēķina kā piemaksas starpību atbilstoši reālai intensitātei;

8.4. ja amatpersona (darbinieks) izbeidz amata (dienesta, darba) attiecības attiecīgajā institūcijā pirms 2015.gada 30.jūnija, piemaksas apmēru nepārskata;

8.5. ja amatpersona (darbinieks) piedalās vairākās darba grupās, tad piemaksas apmēru nosaka atbilstoši augstākajam amatam un darba intensitātes pakāpei, kas noteikta summējot šo noteikumu 6.punktā minētos rādītājus (dienu skaits un skatīto dokumentu skaits) par visām darba grupām.

9. Prezidentūras sagatavošanā un norisē iesaistītās amatpersonas (darbinieki), kuras nav tieši iesaistītas darba grupās:

9.1. augstākā līmeņa vadītāji (valsts sekretāri, valsts sekretāru vietnieki, iestāžu vadītāji, iestāžu vadītāju vietnieki);

9.2. amatpersonas (darbinieki), kuri piedalās viedokļa sagatavošanā par darba grupās skatāmajiem jautājumiem;

9.3.pārējās amatpersonas (darbinieki) (finanšu, juridiskie, informācijas tehnoloģiju, lietvedības, valsts protokola personāla un citi speciālisti).

10. No 2014.gada 1.jūlija līdz 2015.gada 30.jūnijam šo noteikumu 9.punktā minētajai amatpersonai (darbiniekam), var noteikt piemaksu par papildu pienākumu veikšanu Prezidentūras sagatavošanā un norisē saskaņā ar Valsts un pašvaldību institūciju amatpersonu un darbinieku atlīdzības likuma 14.panta pirmo daļu. Institūcijai 9.punktā minēto amatpersonu (darbinieku) piemaksām piešķir ne vairāk kā 30% no amatpersonām (darbiniekiem), kuras ir tieši iesaistītas darba grupās un amatpersonām (darbiniekiem), kuras veic Eiropas Savienības jautājumu koordinatora vai nozares speciālista komunikācijas jautājumos pienākumus, piemaksām paredzētā finansējuma apjoma konkrētajam gadam. 9. punktā minēto amatpersonu (darbinieku) piemaksu izmaksai paredzētos līdzekļus piešķir papildus 3.punktā minēto amatpersonu (darbinieku) piemaksu apjomam konkrētajam gadam.

11. Pēc Prezidentūras beigām no 2015.gada 1.jūlija līdz 2015.gada 31.decembrim darba grupas vadītājam, darba grupas vadītāja vietniekam, ekspertam nozares jautājumos, amatpersonai (darbiniekam), kura veic Eiropas Savienības jautājumu koordinatora vai nozares speciālista komunikācijas jautājumos pienākumus, kā arī iestādes atbildīgajai amatpersonai ar prezidentūru saistītajos jautājumos, ņemot vērā viņa ieguldījumu Prezidentūras sagatavošanā un norisē un novērtējot darba grupai izvirzīto mērķu sasniegšanu, var izmaksāt vienreizēju prēmiju, kuras apmērs nepārsniedz iepriekš minētajai amatpersonai (darbinieka) izmaksāto piemaksu kopsummu Prezidentūras laikā, un nav lielāks par amatpersonas (darbinieka) divu mēnešalgu apmēru. Konkrēto prēmijas apmēru nosaka iestādes vadītājs.

12. Pēc Prezidentūras beigām no 2015.gada 1.jūlija līdz 2015.gada 31.decembrim darba grupas vadītājiem, darba grupas vadītāju vietniekiem, ekspertam nozares jautājumos, kā arī amatpersonai (darbiniekam), kura veic Eiropas Savienības jautājumu koordinatora vai nozares speciālista komunikācijas jautājumos pienākumus, ņemot vērā viņu darba intensitāti Prezidentūras laikā, var piešķirt apmaksātu papildatvaļinājumu, nodrošinot iestādes funkciju nepārtrauktību, šādā apmērā:

12.1. līdz 20 darbdienām, ja ir bijusi augsta darba intensitāte;

12.2. līdz 15 darbdienām, ja ir bijusi vidēja darba intensitāte;

12.3. līdz 10 darbdienām - ja ir bijusi pamatintensitāte.

13. Ja Prezidentūras laikā šo noteikumu 12.punktā minēto amatpersonu darba intensitāte ir bijusi mainīga, tad papildu atvaļinājumu piešķir atbilstoši darba grupas intensitātes vidējam rādītājam.

14. Ministrijām un citām centrālajām valsts iestādēm šajos noteikumos paredzēto amatpersonu (darbinieku) piemaksu, prēmiju un papildatvaļinājumu izmaksas nodrošināt ministrijām un citām centrālajām valsts iestādēm šim mērķim piešķirto valsts budžeta līdzekļu ietvaros.

 Ministru prezidents           V.Dombrovskis

Finanšu ministra vietā –

iekšlietu ministrs R.Kozlovskis

I.Artemjeva

09.07.2013 10:36

1136

67095599; fakss 67095541;

Ineta.Artemjeva@fm.gov.lv